מלכים א' י"ז
אליהו התשבי מבשר לאחאב (מלך רע) על הבצורת המתקרבת. העונש הוא דווקא בצורת בכדי להלעיג על כוחו של הבעל שהוא אל הגשמים.
אליהו בנחל כרית:  במצוות ה' הולך אליהו לנחל כרית בכדי להסתתר מאחאב שביקש להרגו. בנחל העורבים מביאים לאליהו לחם ובשר פעמיים ביום.
אליהו בבית האלמנה בצרפת: במצוות ה' מגיע אליהו לבית אלמנה בצרפת (בצידון). ה' מבטיח לו כי האלמנה תכלכל אותו. בהגיעו אל העיר מעמיד אליהו את האישה בניסיונות:
-הוא מבקש ממנה מים ופת לחם (בזמן בצורת) והיא מסכימה.
האישה עומדת בניסיונות ועל אף הצהרתה כי לאחר פת הלחם שתכין יכלו המצרכים והיא ובנה ימותו, מתבצע נס והקמח והשמן אינם נגמרים.
נס החייאת בן האלמנה:  בן האלמנה חולה ומת והיא מאשימה את אליהו בכך
ואליהו מתפלל עליו. אליהו מבקש על הנער שלוש פעמים עד שה' נעתר לבקשתו ומשיב את הנער לחיים. האישה מודה לאליהו ואומרת כי עתה היא יודעת שהוא איש האלוהים.
בפרק זה שלושה ניסים:
1. העורבים נותנים אוכל לאליהו
2. השמן והקמח לא נגמרו
3. בן האלמנה קם לחיים

